רופרט גרינט

רופרט אלכסנדר לויד גרינט (באנגלית: Rupert Alexander Lloyd Grint; נולד ב-24 באוגוסט 1988) הוא שחקן קולנוע אנגלי שהתפרסם בזכות גילום דמותו של רון ויזלי בסדרת סרטי "הארי פוטר".

 ביוגרפיה 
 ילדות ונעורים 
רופרט גרינט נולד בעיירה הארלו , במחוז אסקס, אנגליה. אמו, ג'ואנה לבית פרסונס, היא עקרת בית, ואביו, נייג'ל, הוא סוחר מזכרות. גרינט הוא הבכור מבין חמישה אחים.

הוא גדל בהרטפורדשייר שם הוא למד בבית הספר היסודי הקתולי "סנט ג'וזף", שם גם החל להתעניין לראשונה בתיאטרון. הוא הופיע בהפקות בית הספר והצטרף לקבוצות תיאטרון מקומיות. הוא המשיך להופיע בהצגות בבית הספר גם אחרי שעבר לבית הספר "ריצ'רד הייל" בעיירה הרטפורד . עם זאת, גרינט מעולם לא שיחק באופן מקצועי לפני סדרת "הארי פוטר". בגיל 16 הוא עזב את בית הספר, על מנת להתמקד בקריירת המשחק.

 קריירה 

 הארי פוטר 
בגיל 11 נבחר גרינט באודישנים לסרט "הארי פוטר ואבן החכמים" לתפקיד רון ויזלי. השיקולים לבחירתו לתפקיד כוללים את העובדה שיש לו שיער ג'ינג'י. כמו לדמותו של ויזלי, גם לגרינט יש פחד מעכבישים. גרינט טען שהיו לו יותר סיכויים לזכות בתפקיד כיוון שעוד לפני שפנו אליו להיבחן לתפקיד, הוא נהג לקרוא את ספרי "הארי פוטר" ומאוד נהנה מהם.
הוא שיחק בתפקיד רון ויזלי בכל שמונת סרטי "הארי פוטר". האחרונים שבהם היו שני חלקיו של הסרט "הארי פוטר ואוצרות המוות", שיצאו לאקרנים בנובמבר 2010 וביולי 2011.

 אחרי "הארי פוטר" 
בשנת 2002, שיחק גרינט את דמותו של אלן בסרט "מכנסי הרעם".

בשנת 2005, דיבב גרינט את דמותו של פיטר פן בתוכנית הדוקומנטרית "מזל טוב, פיטר פן".

בשנת 2006, שיחק גרינט בסרט "שיעורי נהיגה" עם ג'ולי וולטרס ולורה ליני את דמותו של בן מרשל.

בשנת 2010, שיחק גרינט בסרט "מטרה פראית" את דמותו של טוני, לצד השחקנים ביל ניי ואמילי בלאנט.

בשנת 2011, שיחק גרינט בסרט "פיצוץ מתוק" את דמותו של מלאצ'י.

בשנת 2011 השתתף בווידאו קליפ לשיר "Lego House" של אד שירן.

בשנת 2014 דיבב את ג'וש בסרט "יצאת כוכב".

בשנת 2017 החל לשחק בסדרה "סנאץ'", בתפקיד צ'ארלי קוונדיש-סקוט.

בשנת 2019 החל לשחק בסדרת הטלוויזיה "סרבנט" בשירות הזרמת המדיה Apple TV, בתור ג'וליאן פירס, אחיה של דורות'י אותה מגלמת לורן אמברוז. הסדרה סיימה את שידוריה ב-2024 לאחר ארבע עונות.

 חיים אישיים 
גרינט נמצא במערכת יחסים עם השחקנית ג'ורג'יה גרום  מאז 2011. יש להם בת, שנולדה במאי 2020. הוא הצטרף לאינסטגרם בנובמבר 2020, ופרסם תמונה שלו מחזיק את בתו שזה עתה נולדה. באפריל 2025 נולדה לזוג בת נוספת.

הוא הגיע למיליון עוקבים תוך ארבע שעות ודקה אחת מיצירת החשבון שלו, ושבר את תואר שיא גינס הקודם עבור הזמן המהיר ביותר להגיע למיליון עוקבים בפלטפורמה.

גרינט פעיל בתחום הצדקה, הוא תרם פריטים כגון בגדים למכירות פומביות למטרת צדקה והשתתף בעצרות וקמפיינים למטרות צדקה.

 פילמוגרפיה 

 קולנוע 
 שנה  סרט  תפקידהערות 2001  הארי פוטר ואבן החכמים  רון ויזלי 2002  הארי פוטר וחדר הסודות מכנסי הרעם   אלן 2004  הארי פוטר והאסיר מאזקבאן  רון ויזלי 2005  הארי פוטר וגביע האש 2006  שיעורי נהיגה   בן מרשל 2007  הארי פוטר ומסדר עוף החול  רון ויזלי 2009  פיצוק מתוק  מלאכי מק'יני הארי פוטר והנסיך חצוי-הדם  רון ויזלי 2010  מטרה פראית   טוני הארי פוטר ואוצרות המוות - חלק 1 רון ויזלי 2011  הארי פוטר ואוצרות המוות - חלק 22012אל תוך הלבןרוברט סמית'2013קאנטרי בלוגראס בלוז צ'יטה כרום צ'ארלי חייב למות קארל2014שפיציםג'ייק הופרדיבוביצאת כוכבג'ושדיבוב2015מוכי ירח ג'וני2023דפיקה בדלתרדמונדTBANightbornג'ון

 טלוויזיה 
+שנהסדרהתפקידהערות2005Happy Birthday Peter Panפיטר פן2012אבא אמריקאיליאםדיבוב; פרק: "Killer Vacation"2017Urban Mythsאוגוסט קוביצקפרק: "Adolf the Artist"2017–2018סנאץ' צ'ארלי קוונדיש-סקוטתפקיד ראשי (2 עונות); 20 פרקיםאישור מחלה דניאל גלאסתפקיד ראשי (2 עונות); 14 פרקים2018תעלומת האלפא ביתאהמפקח קרוםמיני-סדרה2019–2023סרבנטג'וליאן פירסתפקיד ראשי (4 עונות); 40 פרקים2022הארי פוטר: בחזרה להוגוורטסרון ויזליספיישל טלוויזיוני ב-HBO Maxגיירמו דל טורו מציג: חדר הפלאותוולטר גילמןפרק: "Dreams in the Witch House"

 תיאטרון 
+שנהמחזהתפקידהערות2013מוג'ו סוויטסתיאטרון הרולד פינטר  בוסט אנד2014It's Only a Playפרנק סינגרתיאטרון ג'רלד שוינפלד  בברודוויי

קישורים חיצוניים



קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1988